નાણાપ્રધાન અરુણ જેટલીએ બજેટ રજૂ કરતી વખતે રાજકીય પાર્ટીઓને આપવામાં આવતા ફંડમાં એક વ્યકિતને હવે ર,૦૦૦ની રોકડ રકમ ફંડ તરીકે આપી શકાશે તેવી જાહેરાત કરી હતી. ત્યારે સરકારનાં આ પગલાંને ક્રાંતિકારી પગલાં તરીકે ઓળખવામાં આવે છે. પરંતુ બીજી તરફ આ અંગે એવી ચર્ચા ચાલે છે કે ખરેખર શું આ નિર્ણયનો વાસ્તવિક અમલ થઈ શકશે ખરો? અને છેલ્લાં કેટલાયે વર્ષથી રાજકીય નેતાઓને મળનારી આવી રકમની અથવા ડોનેશનની સાફસૂફી થઈ શકશે ખરી? હાલ તો આ નિર્ણયને ભાજપના સાસંદો અને અન્ય નેતાઓ આવકારી રહ્યા છે, પરંતુ આગામી દિવસોમાં આ નિર્ણય વાસ્તવિક રીતે અમલી બનશે કે કેમ તે અંગે હાલ અનેક અટકળો ચાલી રહી છે.